Mikä on itseallekirjoitettu juurivarmentaja?
Varmentaja, joka ei ole riippuvainen toisesta varmentajasta varmistusta varten, on nimeltään juurivarmentaja. Varmentaja, joka on riippuvainen toisesta varmentajasta varmistusta varten, on nimeltään välivarmentaja. Luottamus juurivarmentajaan on muodostettava muilla keinoin kuin varmenteella. Järjestelmäohjelmisto sisältää luettelon Applen hyväksymistä juurivarmentajista. Voit lisätä muita varmentajia tähän luetteloon Avainnipun käyttö -ohjelmalla tai pyytää ylläpitäjää tekemään sen puolestasi.

Mikä on välivarmentaja?
Varmentaja, joka on riippuvainen toisesta varmentajasta varmistusta varten, on nimeltään ”välivarmentaja”. Välivarmentajan kelvollisuus riippuu sen luoneesta varmentajasta ja varmentaja voi perua sen kelvollisuuden. Varmentajat voivat siirtää välivarmentajalle osan tehtävistään, kuten tietyn käytön tai käyttäjäryhmän palvelemisen. Jos järjestelmä luottaa varmentajaan, se luottaa myös tämän välivarmentajaan, jollei tätä luottamusta varta vasten kumota. Voit myös luottaa välivarmentajaan luottamatta sen varmentajaan, mutta tämä kumoaa varmentajan kelvollisuuteen perustuvat tarkistukset. Kun luot välivarmentajan Varmenneapurilla, olemassa olevan juuri- tai välivarmentajan (sekä vastaavan yksityisen avaimen) on oltava läsnä sen allekirjoittamista varten.

Mitä tarkoittaa Aseta oletusvarmentajaksi?
Kun hyväksyt varmenteiden allekirjoituspyyntöjä käyttäjiltä, oletusvarmentaja on automaattisesti valittuna käytettävissä olevien varmentajien ponnahdusvalikossa. Kun klikkaat Aseta oletusvarmentajaksi, yllä määritetystä varmentajasta tulee oletusvarmentaja.

Miten Sähköpostin lähettäjä -tietoa käytetään?
Kun Varmenneapuri on luonut varmentajasi, voit luoda kutsutiedoston, jolla käyttäjät pyytävät varmennetta varmentajaltasi. Käyttäjät voivat kaksoisklikata kutsutiedostoa, jolloin Varmenneapuri ohjaa heidät varmenteen pyytämiseen tarvittavien vaiheiden läpi. Varmennepyyntö lähetetään tässä annettuun sähköpostiosoitteeseen.